Dende o sieglo III, os pobladors bantús en as marguins d'o río Lualaba (en l'actual Katanga) establioron os alazetz d'un desenvolique social compleixo, a cultura Upemba, que dimpués esdevenió un estato consolidato, o reino Luba, que posteriorment se transformó enta o reino Congo. En ixe inte se desenvolicó a tecnolochía d'o fierro y d'o cobre, dentrando asinas o territorio en a Edat d'o Fierro. Amás de l'agricultura, practicaban o comercio, plegando os suyos retes comercials mesmo a o canto de l'Ocián Indico.